./data/phi1017/phi015/phi1017.phi015.perseus-lat2.xml
Non potest res tanta sine adminiculo numinis stare  Itaque maiore sui parte illic est, unde descendit  Quemadmodum radii solis contingunt quidem terram, sed ibi sunt, unde mittuntur; sic animus magnus ac sacer et in hoc demissus, ut propiusdivina nossemus, conversatur quidem nobiscum, sed haeret origini suae; illinc pendet, illuc spectat ac nititur, nostris tamquam melior interest